Foto: 112.ua Ukraina poytaxti Kiyev shahrining Svyatoshinsk tuman sudi binosi atrofida xavfsizlik choralari har qachongidan kuchaytirilgan. 25 noyabr kuni bu yerda Ukraina sobiq prezidenti Viktor Yanukovichni videoaloqa orqali so‘roq qilishadi, deb xabar qilmoqda «112 Ukraina» telekanali. Xabarlarga ko‘ra, sud binosi oldida xotirjamlik hukm surmoqda. Binoning xavfsizligini ta’minlash ishlariga 130 nafar politsiya xodimi jalb etilgan. Ayni vaqtda, majlis necha soat davom etishi aniq emas.